על טבעי (סדרת טלוויזיה)

**על טבעי** (באנגלית: **Supernatural**) היא סדרת טלוויזיה אמריקאית מסוגת דרמה על-טבעית שנוצרה על ידי המפיק האמריקאי-יהודי אריק קריפקי . הסדרה שודרה בין השנים 2005–2020 ברשתות The WB ו־The CW. בסדרה מככבים ג'ארד פדלקי בתור סאם וינצ'סטר וג'נסן אקלס בתור דין וינצ'סטר. הסדרה עוקבת אחרי שני האחים, הצדים יצורים על־טבעיים. הסדרה תוכננה במקור לחמש עונות, כאשר העונה החמישית סיכמה את קו העלילה המרכזי. בישראל, שודרו במקור העונות הראשונות בלבד (ב-yes וב-HOT), אך נכון ל־2025 כל הסדרה זמינה בפריים וידאו.

## סקירה

## עלילה
### עונה 1
העונה כוללת 22 פרקים ושודרה בין ספטמבר 2005 למאי 2006.

לאחר מות אמם בשריפה בידי השד עזאזל, דין (ג'נסן אקלס) וסאם (ג'ארד פדלקי) וינצ'סטר גדלים עם אביהם ג'ון (ג'פרי דין מורגן) על הכביש כציידי יצורים על־טבעיים. סאם פורש מחיי הציד ולומד באוניברסיטה, אך דין מגיע אליו כשאביהם נעלם ממסע ציד. סאם מצטרף לדין למספר ימים, במטרה למצוא את האב, אך עם שובו הוא מגלה שבת זוגו נרצחה בידי עזאזל "עיניים צהובות" ומצטרף שוב לדין. במהלך העונה האחים צדים יצורים על־טבעיים שונים בכל פרק, תוך מעקב מתמשך אחר עזאזל. ניסיונם לחסלו מסתיים בתאונת דרכים קשה.

### עונה 2
פרקים 23–44 (22 פרקים). החלה ב-28 בספטמבר 2006 והסתיימה ב-17 במאי 2007.

העונה הנפתחת בהגיעם של הווינצ'סטרים אל בית החולים. מצבו של דין קשה מאוד והוא הולך למות. הרופאים לא מצליחים לעזור לו, ומגיעה לקראתו קוצרת נשמות בשם טסה, שתפקידה לאסוף את נשמתו של דין אל העולם הבא. סאם אובד עצות ואינו יודע מה לעשות. הוא מאוכזב מאביו כי נדמה שהוא מוותר על חיי בנו ולא מחפש דרכים להצילו. ג'ון, המבין שלבנו אין תקווה, ומתוך תסכול, הולך ופונה בצומת הסמוך לשד שאותו הוא צד "עיניים צהובות" על מנת שיציל את חיי בנו תמורת האקדח היחיד שיכול להרוג אותו. "עיניים צהובות" מסכים לעסקה רק בתנאי שישפר את תנאיה. ג'ון סוגר עסקה עם "עיניים צהובות" ומספיק להיפרד מדין לפני שמת בעצמו, דבר המתברר שהיה כחלק מהעסקה. דין חוזר לחיים כפי שהבטיח "עיניים צהובות", והוא ואחיו חוזרים לשגרת חייהם לחפש את השד שהרס את משפחתם ולהרוג אותו. על הדרך הם מגלים שלסאם יש כוחות ומוצאים עוד אנשים כמותו. בעונה הזו מצטרפות הדמויות אש, אלן ובתה ג'ו (אלונה טל), שמשפיעות על העלילה ומופיעות מספר עונות בסדרה.

בסיום העונה, סאם נחטף על ידי "עיניים צהובות" ובכך מתגלה לצופים העניין הגדול של השד הזה בסאמי וינצ'סטר. לסאם יש "כוחות מיוחדים" של מדיום הרואה מוות לפני שהוא קורה. את הכישרון קיבל בכך שעזאזל דימם לתוך פיו של סאם בדיוק שהיה בן שישה חודשים. בגלל כישרון זה, סאם איבד את אמו, חברתו, ואביו. בהמשך הסדרה מסתבר שסאם הוא רק חלק מתוכנית גדולה יותר: "עיניים צהובות" חוטף את סאם ועוד אנשים בני גילו בעלי כישרונות דומים, מביא אותם למקום מבודד ואומר להם שרק אחד יצא משם בחיים. "עיניים צהובות" מדבר אל סאם ואומר לו שהוא צריך רק ילד מדיום אחד בלבד, ושהשאר חייבים למות. זה קורה והם פונים אחד כנגד השני עד שנשארו שניים וסאם אחד מהם, דין הולך בעקבות סאם אך הוא מגיע מאוחר מידי. אחד הגברים עם "הכישרונות" (ג'ייק) דוקר את סאם בסכין ודין מגיע בדיוק ברגע כדי לראות את זה- סאם מת ודין הורג את בעל הכישרון. דין, עושה בדיוק מה שאביו עשה: הוא מוכר את נשמתו לשד בתמורה לחייו של אחיו הקטן סאם. אך הוא השיג עסקה טובה יותר מאביו: השד נתן לו שנה שלמה לחיות, ואילו לאביו כמה שעות. העונה נגמרת כשסאם חוזר לחיים ומגלה שאחיו מכר את נשמתו עבורו, דין הורג את עזאזל "עיניים צהובות" בעזרת אביו שברח זמנית מהגיהנום דרך דלת המובילה לגיהנום, השער נסגר אך משתחררים מתוכו שדים רבים. צבא השדים של עזאזל.

### עונה 3
פרקים 45–60 (16 פרקים). החלה ב-4 באוקטובר 2007 והסתיימה ב-15 במאי 2008.

העונה מתמקדת בעיקר בניסיונם של האחים להציל את דין מהעסקה שלו ולאתר את הזעם שיצא מהשער. לאורך הדרך, האחים פוגשים ברובי, שדה 'טובה', שיש לה עניין בסאם וטוענת שהיא יכולה לעזור להציל את דין. אם דין לא ינצל וילך לגיהנום הוא יעבור שינוי ויהפוך לשד (כך נוצרים כל השדים). כמו כן, הם פוגשים את בלה טלבוט, מוכרת של חפצים מיסטיים או בקיצור גנבת, הנמצאת ביחסים עם האחים. האחים בסופו של דבר לומדים מבלה איזה שד מחזיק בחוזה של דין: יצורה בעלת כוח גדול בשם לילית שמאוד הייתה רוצה את ראשו של סאם על מגש. מסתבר שבלה עשתה עסקה עם לילית בשביל בצע כסף. לילית לוקחת את נשמתה של בלה לאחר פקיעת החוזה שלה (בלה מתה), אך לא לפני שהיא מזהירה את סאם ודין. האחים, יחד עם רובי, מאתרים אותה ומנסים להרוג אותה. לילית אינה מסוגלת לעצור את סאם בשל היכולות המסתוריות שלו, אך היא בורחת, החוזה של דין מסתיים ונשמתו נלקחת לגיהנום.

### עונה 4
פרקים 61–82 (22 פרקים). החלה ב-18 בספטמבר 2008 והסתיימה ב-14 במאי 2009.

דין ניצל מן הגיהנום ומוחזר על ידי מלאך בשם קסטיאל (מישה קולינס). (השם מבוסס על קסיאל/קפציאל – מלאך הממונה על יום חמישי במסורת המיסטית, משום שהסדרה שודרה בימי חמישי.) שאר העונה עוקבת אחרי האחים כשהם עובדים עם קסטיאל לעצור את תוכניתה של לילית מלשבור את 66 החותמים, שיאפשרו ללוציפר להשתחרר מתא הכלא בו הוא כלוא בגיהנום וללכת חופשי שוב. מערכת היחסים של סאם ודין מתוחה כשסאם מתחיל לתמוך ברובי יותר מאשר בדין. הוא גם מתחיל להתחבר לצד השטני שבו על ידי שתיית דם שדים על מנת להתחזק מספיק כדי להביס את לילית. הוא ודין בסופו של דבר רבים וסאם יוצא עם רובי בחיפוש האובססיבי שלו להרוג את לילית. דין עושה עסקה עם המלאכים להציל את סאם ומגלה כי הם רוצים שהאפוקליפסה תבוא כדי לבנות מחדש את כדור הארץ כגן עדן. בסיוע קסטיאל, דין בורח ומנסה לעצור את סאם כשהוא מגלה כי לילית היא למעשה החותם האחרון, אבל סאם הורג אותה בכל מקרה, והכלא של לוציפר נפתח. רובי מגלה את עצמה כשדה נאמנה ללוציפר ודין הורג אותה, אבל כשהעונה מסתיימת, הכלוב של לוציפר נפתח והוא בורח.

### עונה 5
פרקים 83–104 (22 פרקים). החלה ב-10 בספטמבר 2009 והסתיימה ב-13 במאי 2010.

במהלך העונה החמישית מנסים סאם ודין לעצור את לוציפר כדי לכפר על אשמתם בפרוץ האפוקליפסה. מסתבר שסאם הוא "הכלי" (בן האנוש בו משתמש מלאך בעולם הגשמי) האידיאלי/המיועד של לוציפר, ואילו דין הוא הכלי האידיאלי/המיועד של המלאך מיכאל. במהלך העונה סאם ודין מגלים סדרת ספרים בשם "על טבעי" שבעצם מגוללת את כל סיפור החיים שלהם, ומחליטים להתעמת עם הסופר, צ'אק (רוב בנדיקט), שמתברר שהוא נביא, ותפקידו הוא לספר את הדברים כמו שהם. גם סאם וגם דין מסרבים להשתלטות המלאכים על גופם ומנסים למצוא דרך לנצח את לוציפר, מבלי שהמלאכים ילחמו בעזרתם. במהלך העונה מתגלה קיומו של אדם מיליגן, אחיהם החורג של סאם ודין (בנו של ג'ון מאישה אחרת), אשר מוחזר לחיים על ידי המלאכים כדי לשמש כלי חלופי למיכאל. במהלך העונה מתגלה שה־"מתעתע",שהאחים נתקלו בו בעבר הוא למעשה גבריאל (ריצ'רד ספייד ג'וניור) – המלאך הראשי הצעיר ביותר, אחי מיכאל ולוציפר, שברח מגן עדן והתחזה לאל פגאני בשם לוקי כדי להימנע ממלחמת אחיו. לאחר שלוציפר הורג אותו (לכאורה), האחים מגלים על ידי קלטת שהשאיר להם, שניתן להחזיר את לוציפר בחזרה לכלאו על ידי ארבע טבעות השייכות לארבעת פרשי האפוקליפסה: מלחמה, רעב, מגפה, ומוות. בפרק האחרון לעונה, לוציפר משתלט על סאם כחלק מתוכניתם של האחים, ומגיע להילחם במיכאל בקרב הארמגדון. סאם מצליח להיאבק בו ומקריב את עצמו על ידי השלכת עצמו, ביחד עם לוציפר בתוכו, אל תוך הכלא של השטן. קסטיאל מוחזר לחיים בידי אלוהים, הפעם כשרף (דרגת מלאך עליונה), חזק מאי פעם. הוא מרפא את דין ומחזיר לחיים את בובי. אחרי שסאם נהרג, דין ממלא את בקשתו האחרונה של סאם, פורש מחיי הצייד וחוזר אל חברתו ובנה. בסצנה האחרונה, רואים את שלושתם מבעד לחלון, כאשר סאם, שחזר באופן בלתי מוסבר מהמתים, צופה בדין שחי כעת חיים שקטים, וצ'אק מקריין את הנעשה בצורה מתנשאת, ונעלם בצורה מסתורית.

### עונה 6
העונה כוללת 22 פרקים ושודרה בין ספטמבר 2010 למאי 2011.

דין מנסה לפתוח דף חדש ולחיות חיים רגילים עם בת זוגו ובנה, בעוד סאם חוזר מן הגיהנום ללא נשמתו. האחים נפגשים עם קסטיאל, המעורב במלחמת אזרחים בגן עדן נגד המלאך רפאל, ומגלים כי נשמתו של סאם נותרה לכודה בגיהנום עם מיכאל ולוציפר. בניסיון להשיבה, דין וסאם משתפים פעולה עם גורמים מעולם השדים, ובהם קראולי (מארק שפרד), שניצל אותם כדי להתקדם לעבר כור המצרף.

באמצע העונה, בעזרת הפרש מוות, נשמתו של סאם מוחזרת לגופו, אך זכרונותיו מהגיהנם נאטמים מאחורי חומה נפשית. בהמשך מתגלה שיצור קדמון המכונה "אם כל המפלצות", איב, שוחרר מכור המצרף, אך לבסוף מתברר שהיא שימשה הסחת דעת. האיום האמיתי הוא שיתוף פעולה בין קסטיאל וקראולי, שנועד לאפשר לקסטיאל להשתמש בנשמות שבכור המצרף כדי לנצח במלחמת האזרחים בגן עדן. בסיום העונה קסטיאל בוגד בבעלי בריתו, מביס את רפאל, סופג לתוכו את כוחות הנשמות ומכריז על עצמו כעל האל החדש.

### עונה 7

פרקים 127–149 (23 פרקים). החלה ב-23 בספטמבר 2011 והסתיימה ב-18 במאי 2012.

לאחר שקסטיאל הכריז על עצמו כאלוהים החדש הוא מתחיל לתקן דברים שגויים בעולם ובשל כך הוא פוגע בעשרות אנשים בזמן שסאם ודין מחפשים דרך לעצרו ומחליטים לערב את הפרש "מוות" בתקווה שיעזור להם לחסל את קסטיאל בזמן שסאם ממשיך לחוות פלאשבקים מהגיהנום. סאם ודין כובלים את "מוות" על מנת שיהרוג את קסטיאל אך הוא מגיע ומשחרר אותו מן הכבילה כאשר השני מגלה שקסטיאל שחרר גם את הלוואיית'נים לעולם הגשמי וכאשר הוא מתכנן להרוג את האחים ובובי קסטיאל משנה את דעתו ומחליט לעזור להם להחזיר את הלוואיית'נים לכור המצרף ונותן להם את המרכיבים לפתיחתו. סאם ודין מגיעים למעבדה ופותחים את הדלת לכור המצרף כדי שקאס ישחרר את הנשמות ואת הלוואיית'נים אך בדיעבד מתברר שהלוואיית'אנים נשארו בגופו ולקחו עליו שליטה, הם מגיעים למאגר מים ציבורי ומתפרצים לתוך צינורות המים תוך כדי שהם הורגים את קאס וכעת הם חופשיים ויש להם מנהיג בשם דיק. בפרק 9 בובי נורה על ידי לוואיית'ן ובפרק 10 הוא מת. עם מותו של בובי הוא פוגש מלאך מוות שמנסה לקצור אותו אך בובי נמלט ונשאר בכדור הארץ בתור רוח אשר קשורה לחפץ שדין שמר למזכרת. במהלך הפרקים בובי עוזר בארבעה מקרים אך כיוון שכוחו מועט הוא לא מצליח להופיע מול סאם ודין. בפרק 17: סאם חווה סיוטים על לוציפר ולא מצליח להירדם במשך 6 ימים והוא מגיע לבית חולים בגלל שהוא נדרס בגלל ההזיות. דין מחפש רופא לסאם והוא שומע על מישהו בשם עמנואל, שאומרים שהוא יכול לרפא כל פצע. דין מחליט ללכת אליו ובדרך הוא נתקל בכמה שדים ואז הוא מגלה שעמנואל הוא קסטיאל- שלא זוכר כלום ממה שעבר, אך הוא בכל זאת מחליט להביא אותו אל סאם. כאשר הם מגיעים לבית חולים הם רואים שיש הרבה שדים שמקיפים את הבניין ונמצאים בתוכו. קסטיאל, מתוך אינסטינקט מגרש אותם, וכך הוא נזכר בהכול. מתוך אשמה על שפרץ את החומה במוחו של סאם, הוא מעביר את ההזיות של סאם אליו. בסופו של דבר בובי מופיע מולם אך האחים מקבלים את זה קשה ופוחדים שבובי יהפוך לרוח נקמנית ולא ישלוט בעצמו בשל הנקמה שהוא רוצה לנקום בדיק הלוואיית'ן (זה שהרג אותו). לקראת סוף העונה, מצליחים דין וסאם לגנוב לוח שבו כתובה הדרך להרוג לוואיית'ן, אך אינם יכולים לקרוא אותו בגלל השפה שבה כתוב הלוח. (בפרק 21) הם מוצאים נביא בשם קווין שמסוגל לקרוא את הלוח ומתרגם להם שכתוב שאפשר להרוג לוואיית'ן עם עצם של אדם ישר (נזירה שלא חטאה אף פעם), דם של מלך הגיהנום (קראולי), דם של מלאך שנפל מגן העדן (קסטיאל/ לוציפר) ודם של מפלצת מסוג אלפא (במקרה הזה ערפד). כאשר סאם ודין מצליחים להשיג את העצם ואת דמו של קסטיאל ושל ערפד האלפא נשאר להם רק את דמו של קראולי אך במהלך שהם מזמנים אותו הוא לא מופיע. מסתבר שדיק הלוואיית'ן הקדים אותם, והוא מנסה לחתום עסקה עם קראולי- הוא ייתן לדין וסאם את דמו המזויף, הם יתקרבו אליו וכך הוא יוכל להרוג אותם. נראה שקראולי מסכים ומופיע מול סאם ודין ונותן להם דם. בפרק הסיום בובי הולך למקומו של דיק הלוואיית'ן כדי לנקום אך סאם מנסה לעצור אותו ובובי מרים אליו יד ומעיף אותו. בובי רואה שהוא הופך לרוח נקמנית וחוזר לסאם ולדין ונפרד מהם לשלום, הם זורקים את הבקבוק שבובי היה קשור אליו ובובי נעלם ומוסר להם הצלחה במשימה. לקראת סוף הפרק דין וסאם הולכים למקומו של דיק ביחד עם קסטיאל, הם פוגשים אותו ותוקעים בו את העצם עם תערובת הדם. מסתבר שהדם שקראולי נתן להם היה אמיתי והם מצליחים להרוג את דיק, אך דין וקסטיאל נשאבים ביחד לכור המצרף. הפרק נגמר כשקראולי לוקח את הנביא קווין ומראים את דין וקסטיאל תקועים בכור המצרף האפל, וקסטיאל נעלם.

### עונה 8
פרקים 150–172 (23 פרקים). החלה ב-3 באוקטובר 2012 והסתיימה ב-15 במאי 2013.

העונה מתחילה כשדין וקסטיאל בכור המצרף במשך שנה. במהלך שהותו של דין בכור המצרף, הוא מכיר את בני (טיי אולסן)- ערפד שעוזר לו לבסוף לצאת אל כדור הארץ בתנאי שייקח אותו איתו, ודין מקיים את הבטחתו, אך ממש לפני שהוא יוצא הוא מאבד את קסטיאל, שנשאר כלוא בכור המצרף.. דין ובני מתייחסים אחד לשני כמו אל אחים. כאשר דין חוזר לכדור הארץ, יחסיהם של סאם ודין מתדרדרים: סאם מספר לו שהוא לא חיפש אותו משום שמצא אהבה חדשה - אמיליה, וטרינרית. במהלך העונה אנחנו רואים פלאשבקים מהתקופה של דין בכור המצרף ובמקביל את מערכת היחסים של סאם עם אמיליה. בפרק 7 קסטיאל מצליח להיחלץ מכור המצרף על ידי נעמי ומלאכים נוספים. קווין, הנביא ושומר הבשורה, מספר לדין ולסאם שראה בלוח השדים שיש אופציה לנעול את שערי הגיהנום לתמיד. בשביל זה, האדם שלוקח על עצמו את האחריות לנעול את שערי הגיהנום צריך לעבור שלושה מבחנים: להרוג כלב גיהנום, להציל נשמה חפה מפשע מהגיהנום ולרפא שד על ידי הפיכתו לאנושי. סאם הורג כלב גיהנום ולאחר מכן מנסה להציל נשמה חפה מפשע מהגיהנום- בובי, ותנקע בכור המצרף. בני חוזר לכור המצרף כדי לחלץ את סאם ונשאר שם תוך כדי הצלתו. בפרק 18 מתגלה שיש גם לוח מלאכים וקסטיאל שומר עליו מפני נעמי עד שקראולי מצליח למצוא אותו ולקחת אותו לעצמו. בפרק 21 מצטרף מטטרון לסיפור.

באמצע העונה (פרקים 12–13), סאם ודין מקבלים ביקור מסבא שלהם, הנרי (אבא של ג'ון), שנסע בזמן והגיע מהעבר, על מנת להגן על סוד חשוב. במהלך הפרק, הבנים לומדים שסבא שלהם הוא חלק מארגון סודי, שנקרא "אנשי הספר"- ארגון אשר אוסף מידע ומתעד כל יצור ופעילות על טבעית בעולם. אחריו מגיעה "אבירת גיהנום"- שדה בדרגה גבוהה בשם אבדון, שרודפת אחריו על מנת להשיג את הסוד. בזמן החקירה, סאם, דין והנרי מגלים כי כל חברי "אנשי הספר" נטבחו לפני שנים רבות, ולא נותר מהם איש. אבדון מצליחה להגיע להנרי ולהרוג אותו, אך לא לפני שהוא מעביר לסאם ודין את הסוד- מפתח למקום השמור ביותר בעולם, שמוגן מכל יצור על טבעי ואוצר בתוכו את ספריית הידע הגדולה בעולם בכל מה שקשור לעל טבעי- הבונקר של אנשי הספר, שנמצא מחוץ לעיר לבנון בקנזס. סאם ודין, בתור מורשות של הארגון, וכיוון שלא נשאר אף חבר בחיים, מחליטים לעבור לגור בבונקר.

מטטרון הוא בעצם סופרו של אלוהים, והוא זה שכתב הלוחות. הוא מארגן ביחד עם קסטיאל תוכנית איך לסגור את שערי גן עדן כדי לטפל ביחד בכל הבעיות של המלאכים. בינתיים קראולי הורג את כל מי שסאם ודין הצילו כל העונות עד שהם יפסיקו עם המבחנים ויביאו לו את לוח השדים. לבסוף, סאם ודין מסכימים לעסקה אך בסוף הם לוכדים את קראולי ומנסים לרפא אותו על מנת לסגור את שערי הגיהנום. קסטיאל עושה מבחנים אחרים על מנת לסגור את שערי גן העדן. נעמי חוטפת את מטטרון, נכנסת לראשו ומגלה שכל המבחנים הם בכלל על מנת להפיל כל מלאך מגן עדן והפיכתו לבן אנוש, כחלק מנקמתו של מטטרון על גירושו מגן העדן. נעמי מגלה זאת ומספרת לקסטיאל ולדין את החדשות, ומוסיפה שאם סאם יגמור את המבחנים שלו הוא יהיה הקורבן וימות. העונה מסתיימת שדין מונע מסאם להשלים את המבחן השלישי ומלהפוך את קראולי לאנושי, ואילו מטטרון מוציא מקסטיאל את החסד שלו (הכח שלו)- שזהו המבחן האחרון. כשהמבחן האחרון נשלם, המלאכים מגורשים לכדור הארץ.

### עונה 9
פרקים 173–195 (23 פרקים). החלה ב-8 באוקטובר 2013 והסתיימה ב-20 במאי 2014.

העונה נפתחת בנקודת הסיום של העונה הקודמת לאחר שהמלאכים נפלו אל כדור הארץ, קסטיאל איבד את החסד שלו והוא בן אנוש רגיל. המבחנים שסאם עבר גבו ממנו מחיר כבד, הוא נמצא בתרדמת בבית חולים והרופאים מבשרים לדין שהוא גוסס. דין שמסרב לתת לאחיו למות פונה בקריאה נואשת לקסטיאל לעזרה, אך נענה בשתיקה ולכן מחליט להתפלל לכל המלאכים שיכולים לשמוע אותו על מנת שיעזרו לו להציל את סאם. המלאכים שומעים את קריאתו לעזרה של דין ואחד מהם, מגיע לעזור לו, הוא מזדהה בשם "יחזקאל" וכאשר דין משוחח בטלפון עם קסטיאל, הוא מאשר לדין שיחזקאל הוא מלאך טוב ונאמן שרוצה לעזור. באותה עת כשהוא שרוי בתרדמת עמוקה, סאם נמצא במאבק פנימי כאשר הפרש מוות מתגלה אליו ומגלה לו שהוא הגיע לאסוף את הנשמה שלו. סאם מסכים להפסיק להילחם ולמות אך רק בתנאי שמוות יבטיח לו ששום דבר לא יוכל להחזיר אותו לחיים יותר ושאף אחד לא ייפגע יותר בגללו. דין ששומע את הבקשה של סאם נואש ומסכים להצעתו של יחזקאל להשתלט על גופו של סאם וכך לרפא אותו, אך יחזקאל מתנה זאת בכך שסאם לא ידע שהוא בתוכו כי הוא יוכל לפלוט אותו מתוך גופו בכל זמן, דבר שיוביל למותו המיידי. בלית ברירה, מסכים דין לשמור את העניין בסוד מסאם ועוזר ליחזקאל לרמות את סאם כדי שייתן את הסכמתו להשתלטות על גופו (מלאך צריך הסכמה על מנת להשתלט על בן אדם).

בפרקים הבאים סאם מתאושש לאיטו בעזרתו של המלאך יחזקאל, קווין הנביא מנסה לאתר פעולה נגדית שתחזיר את המלאכים לגן עדן ותביס את מטטרון והאחים מנסים לאתר את אבדון אשר תפסה את מקומו של קראולי כמלכת הגיהנום בזמן שקראולי כלוא במרתף של הבונקר של אנשי הספר (המקום שסאם ודין מצאו באמצע עונה 8 ועברו לגור בו). דין דואג לסאם וגורם לאחיו לחשוד שמשהו לא בסדר איתו. דין מכחיש את העניין ולא מגלה לסאם על המלאך שנמצא בגופו, יחזקאל מזהיר אותו שוב ושוב שעליו לשמור על העניין בסוד והוא מתנגד בכל תוקף ליצירת קשר בין האחים לבין קסטיאל, כי לדבריו קסטיאל יאפשר למלאכים שמחפשים אחריו ומאשימים אותו בנפילתם למצוא אותם ולכן, על מנת שיחזקאל לא יממש את איומו לעזוב את גופו של סאם ולהניח לו למות, דין מבקש מקסטיאל לעזוב את הבונקר. קסטיאל מוצא עבודה במכולת קטנה וחי חיים רגילים רחוק מהאחים.

לאחר שקסטיאל מחליט לעזוב את עבודתו ולנסות לחזור לעבוד עם סאם ודין, יחזקאל כועס על דין ונקלע לשיחה עם מטטרון שנמצא בגן העדן לבדו, באותה שיחה מתגלה לנו כי המלאך שנמצא בגופו של סאם הוא מלאך בשם "גדריאל" ולא יחזקאל אשר נהרג בנפילה מגן העדן. מטטרון אומר לגדריאל שהוא יודע מי הוא והוא (גדריאל) זה ששחרר את לוציפר מהמקום בו היה כלוא לאחר שבגד באלוהים, נתן לו להיכנס לגן העדן ואפשר לכל האפוקליפסה להתרחש. מטטרון מציע לגדריאל לשתף עמו פעולה בתוכניתו להשיב סדר לגן עדן ובתמורה יעניק לו את הכבוד אותו איבד. גדריאל מסכים לתוכנית ומקבל ממטטרון משימת חיסול של "מטרה" אותה מטטרון בחר. לאחר שקסטיאל נקלע לעימות עם קבוצת מלאכים עוינת הוא מצליח לגבור על אחד המלאכים, רוצח אותו ולוקח לעצמו את החסד שלו ובכך מקבל שוב את כוחותיו כמלאך. קסטיאל מתקשר לדין ומיידע אותו שכוחותיו שבו לו וכי יחזקאל, המלאך שהוא חושב שנמצא בתוך אחיו נהרג והוא אינו יודע מי השתלט על סאם. דין מנסה לרקוח תוכנית בעזרת קווין שתאפשר לו לשוחח עם סאם בלי שגדריאל יוכל להקשיב להם אך התוכנית נכשלת וגדריאל מבצע את משימת החיסול הראשונה שלו ורוצח את קווין, מאחר שמטטרון אינו רוצה שהוא יפענח את הפתרון להחזרת המלאכים לגן העדן. גדריאל מבשר לדין שסאם איננו יותר ועוזב את הבונקר.

דין מרגיש אשם במותו של קווין ולמרות התנגדותו של קסטיאל, מחליט לשתף פעולה עם קראולי הכלוא בבונקר, על מנת לאתר את גדריאל ולהציל את סאם. קראולי מסכים לעזור לדין בתמורה לשחרורו ודין נאלץ להסכים. הם מאתרים את גדריאל לאחר שהוא רצח מלאך שהיה חברו הטוב ביותר ולאחר עימות, הם מצליחים לכבול אותו. גדריאל עובר עינויים מידי קראולי על מנת שיחשוף מידע שיאפשר להם להחזיר את סאם, אך גדריאל מסרב לשתף פעולה ומאיים לרצוח את סאם. קראולי מציע לדין להיכנס לתוך גופו של סאם ולגלות לו על המלאך שאוחז בגופו, על מנת שיוכל להשתחרר מאחיזתו ובתמורה דין ישחרר אותו, ודין שלא מסוגל לראות את העינויים שגופו של סאם נאלץ לעבור מסכים. קראולי מגלה לסאם שהמלאך גדריאל השתלט על גופו וסאם מצליח לפלוט את המלאך מגופו. בסיום פרק מחצית העונה, מערכת היחסים בין האחים שוב שבורה בגלל שקריו של דין, סאם טוען שהוא היה מוכן למות ומאשים את דין בהכשלת המבחנים וסגירת שערי הגיהנום, דין מחליט להמשיך בדרכו לבדו בטענה שהוא אינו מוכן שאנשים נוספים ימותו בגללו ודרכם של האחים נפרדת.

אחרי שהאחים נפרדים דין ממשיך את החיפוש אחר מפלצות ושדים. לעומת סאם שנשאר בבונקר. קראולי פוגש את דין ומשכנע אותו שצריך להרוג את אבדון ושהדרך היחידה להרוג אביר גיהנום היא בעזרת הלהב הראשון (הלהב שקין הרג בעזרתו את הבל). דין וקראולי הולכים לפגוש את קין על מנת לשכנע אותו להעביר להם את הלהב הראשון. קין אומר לדין שהלהב בלי אות קין הוא חסר כוחות ואת האות אפשר להעביר רק למי שראוי לו. דין מסכים שקין יעביר אליו את האות ולקבל את השלכותיו. קין אומר להם שאין לו את הלהב הראשון ושהוא זרק אותו במקום הכי נמוך בים. קראולי ודין מסכמים ביניהם שקראולי יחפש את הלהב והם יהרגו את אבדון. הם הורגים את אבדון, אבל מאז שדין הורג עם הלהב הראשון הוא נעשה צמא למוות והורג שוב. סאם ודין מתכננים להרוג את מטטרון בעזרת הלהב הראשון משום שזה הסיכוי הטוב ביותר שלהם. בין מטטרון לקסטיאל יש מעין מלחמה ומטטרון מספר לקסטיאל שהוא הרע בסיפור. אחרי שקסטיאל אוסף המון תומכים, מטטרון מספר להם שהוא לא מי שהם חושבים שהוא וכל תומכי קסטיאל עוברים לצד של מטטרון. גדריאל עובר לצד של קסטיאל משום שהוא יודע שמטטרון שיקר. קסטיאל וגדריאל הולכים לגן עדן על מנת להביס את מטטרון. דין ומטטרון נפגשים ולדין יש את הלהב הראשון, אך אף על פי שלדין יש את הלהב הראשון למטטרון יש כוח מלוח המלכים. מטטרון מנצח, ודוקר את דין עם חרב מלאכים. סאם מוצא את דין מדמם על הרצפה ולוקח אותו. מטטרון חוזר לגן עדן וקסטיאל גורם לו לספר את הסיפור האמיתי בזמן שקסטיאל מפעיל בסתר "רדיו" שכל המלאכים ישמעו את דברי מטטרון ושובר את לוח המלאכים. המלאכים שמעו את הסיפור האמיתי ופונים נגד מטטרון,הם כולאים את מטטרון בגן עדן. סאם מנסה לזמן את קראולי על מנת להחזיר את דין לחיים, אך קראולי עומד גם ככה ליד המיטה שבה דין שוכב ומספר לגופה של דין סיפור: אחרי שקין הרג את הבל הוא לא יכול היה לסבול את הכוח והרצון להרוג אז הוא הרג את עצמו עם הלהב הראשון אבל אות קין לא רצתה לוותר על קין אז היא הפכה את קין לשד והחזירה אותו לחיים בתור שד. בדקות האחרונות של הפרק רואים את דין פותח את העיניים שלו והן שחורות כשל שד.

### עונה 10
פרקים 196–218 (23 פרקים). התחילה ב־7 בספטמבר 2014 והסתיימה ב־20 במאי 2015.

בתחילת העונה קראולי ודין מבלים יחד לאחר שדין הפך לשד וקיבל את אות הקין שהפך אותו לאביר גיהנום, בינתיים קסטיאל גוסס מאחר שהחסד שלו נגנב, סאם מחפש את דין ולאחר מכן אחרי שהוא מגלה שדין הפך לשד, סאם וקסטיאל לוכדים את דין והחזירו אותו להיות אנושי. מאז הם מחפשים דרך להסיר את אות קין מידו של דין. בינתיים בגיהנום, קראולי פוגש את אימו, מכשפה בשם רואינה (רות' קונל), והיחסים ביניהם מתחילים להתהדק, קראולי זורק את רואינה לאחר שזו מנסה לחסל את דין. סאם, המנסה להסיר את "אות קין" מדין, מגלה מרואינה על "ספר הארורים" המסוגל להסיר כל קללה. צ'ארלי (פלישיה דיי) המחזיקה את הספר נרדפת על ידי משפחת שטיין (מבית "פרנקנשטיין" הידוע) מוסרת אותו לאחים שמחליטים להשמידו. סאם שומר על הספר בסוד ומעמיד פנים שהושמד בעודו כורת ברית עם רואינה הדורשת ממנו להרוג את קראולי בתמורה לעזרתה בפענוח הספר. סאם כולא את רואינה עד שתמלא את חלקה בהסכם. לצורך פענוח הספר סאם משיג את "הקודקס" שמצריך פענוח בפני עצמו, לצורך כך הוא מבקש את עזרתם של צ'ארלי וקסטיאל. כאשר רואינה מכעיסה את צ'ארלי, היא בורחת למלון שם היא מצליחה לפענח את ה"קודקס", אך חבר ממשפחת "שטיין" הרודף אחרי צ'ארלי מצליח להשיג ולהרוג אותה- לא לפני שהיא שולחת מייל המכיל את פיענוח ה"קודקס" לסאם. דין שמגלה את כל הסיפור כועס ומאשים את סאם במותה של צ'ארלי. סאם מנסה לחסל את קראולי באמצעות שקית כישוף שהוכנה על ידי רואינה, אך לאחר שנכשל רואינה דורשת את שחרורה ואת "ספר הארורים" כתמורה לעזרתה. בינתיים דין מנסה לעבוד על "מקרה" עם הצייד רודי. לאחר שדין נמנע מלסייע לרודי שנלקח כבן ערובה על ידי ערפד דין מחליט לזמן את "מוות" עצמו. בינתיים רואינה עובדת על הלחש להסרת האות הדורש 3 מרכיבים: 1. הפרי האסור. 2. חתיכה מעגל הזהב. 3. להקריב מישהו שמטילת הלחש (רואינה) אוהבת. קסטיאל מבקש את עזרת קראולי שמסכים, דין מזמן את "מוות" ומבקש ממנו שיהרוג אותו, "מוות" מספר לדין שהוא בלתי ניתן להריגה ושה"אות" הוא שער לאפילה הרסנית שעלולה להשמיד את היקום, אך במקום להרוג אותו הוא יכול לשגר אותו למקום בו הוא לא יוכל להזיק אך בתמורה הוא יצטרך להקריב את חיי אחיו סאם. דין מתקשר לסאם ומבקש את עזרתו, סאם מגלה את תוכניתו של דין ומנסה לשכנע אותו שהם ה"טובים". לאחר שסאם מסכים להקריב את עצמו, נותן "מוות" לדין את החרמש על מנת שיהרוג את סאם. סאם נותן לדין תמונות ישנות של אמם המחבקת אותו כדי שיזכור מהי "אהבה", ודין מניף את החרמש והורג את "מוות". רואינה מטילה את הלחש שיוצר ברק המסיר את "אות קין", ואז משתחררת ומשתמשת בקסם של "ספר הארורים" כדי לכשף את קסטיאל שיהרוג את קראולי. סופת ברקים משתוללת משחררת את האפילה בעוד סאם ודין מנסים להימלט ברכבם.

### עונה 11
פרקים 218–242 (23 פרקים). התחילה ב-7 באוקטובר 2015, והסתיימה ב-25 במאי 2016.

הפרק מתחיל לאחר שהאפלה שוחררה בסיום העונה הקודמת. סאם ודין פוגשים סגן שריף בשם ג'נה בעיירה שאנשים אחוזי דיבוק במחלה עתיקה שגורמת להם להרוג אחד את השני. הם פוגשים גבר נגוע שאשתו מתה עם תינוקת קטנה שנולדה לא מזמן, ודין רוצה להרוג את כל מי שנגוע אך סאם רוצה למצוא תרופה ומשתמש בעצמו כהסחת דעת בזמן שדין ושריף ג'נה בורחים מהעיירה לסבתה. בזמן שסאם מנסה למצוא תרופה הוא נדבק במחלה ומקבל חיזיון שאומר שהמחלה עתיקה מימי התנ"ך, סאם מוצא תרופה בעזרת שמן קודש מרפא את עצמו ותושבי העיירה. דין רדוף על ידי חיזיון מהאפלה שאומרת לו שהוא שחרר אותה לחופשי ושהם מקושרים והם תמיד יעזרו אחד לשני. רואינה מטילה כישוף על קסטיאל שיגרום לו להרוג את קראולי, אך זה לא מצליח וקראולי מצליח לברוח בגלל הפעלת האזעקות העתיקות בגן עדן ובגיהנום. קסטיאל לבסוף נתפס על ידי שני מלאכים כשהוא מתחנן לעזרה. סגן שריף ג'נה באה להחליף חיתול לתינוקת אמארה ורואה את אות קין על כתפה השמאלית. התינוקת אמארה גדלה בקצב מהיר למדי ומתגלה שהיא האפלה, ואחות של אלוהים. אלוהים מתגלה בתור צ'אק (הוא לא אוהב שקוראים לו אלוהים), והוא חזר מכיוון שרצה שמטטרון יעזור לו לסיים את האוטוביוגרפיה שלו. לוציפר מצליח להשתחרר מהכלא שלו בגיהנום בעזרת חזיונות שהוא שולח לסאם, ובהם הוא מראה לו שהדרך היחידה להביס את אמארה היא בעזרתו. סאם, שחושב שהחזיונות מגיעים מאלוהים, נפגש עם לוציפר בכלוב זמני שנבנה עבור המפגש באמצע הגיהנום, על מנת לשחרר את לוציפר. דין וקאס, שמגלים על תוכניתו, הולכים אחריו, ולאחר שהם מגלים כי הכל היה תרמית של לוציפר, הוא מכניס אותם יחד איתו לכלוב. בסופו של דבר, לוציפר מצליח להשתחרר מהכלוב הזמני כשהוא מדבר עם קאס, מבטיח לו שהוא יעזור להביס את אמארה, ולכן קאס מסכים לו להשתלט עליו. הבנים לא מודעים לכך שלוציפר הצליח להשתחרר והוא נמצא בתוך קאס. בהתחלה מטטרון עוזר לו, אבל אז הוא מתחיל לכעוס על צ'אק וקורא לו פחדן שלא עוזר. צ'אק כועס אבל לבסוף הוא מחליט לעזור לסאם ודין. בינתיים סאם ודין מתחילים לרקום תוכנית עם צ'אק, הם משחררים את לוציפר מאמארה, אבל אמארה תפסה את מטטרון והעלימה אותו. כשלוציפר נפגש עם צ'אק הם מתחילים לריב אבל בסוף הם משלימים. צ'אק אמר לבנים שלוציפר לא מספיק, בפעם האחרונה הוא נלחם עם אמארה הוא נעזר בכוחותיהם של המלאכים הראשיים וגם זה בקושי הצליח. הוא אומר שבשביל להחזיר לחיים את המלאכים הראשיים צריך זמן, זמן שאין להם. לבסוף סאם ודין חושבים מי יכול לעמוד לצידם כדי לפצות על המלאכים הראשיים, והם מגייסים למשימה מכשפות, מלאכים ושדים. כאשר הם יוצאים למשימה, צ'אק מנסה ללכוד את אמארה אבל לא מצליח כי אמארה תוקפת אותו והוא גוסס, וגם היא תלשה את לוציפר מהגוף של קאס. בחוץ השמש גוססת, כולם מוותרים, אבל לבסוף מוצאים תוכנית - מפני שאמארה היא האפלה, צריך לתקוף אותה עם אור, ולכן כולם מתחילים לאסוף נשמות, מכיוון שהן מכילות הרבה אור וכוח. התוכנית לא צולחת, אך בילי מלאכית המוות באה לעזרה ומביאה הרבה נשמות. רואינה מכניסה את כל הנשמות למין פצצה שאותה היא מניחה בתוך דין, כך שברגע שדין יכווץ אצבעות הוא יתפוצץ ובתקווה גם אמארה. דין שוגר אל אמארה והם מדברים, אמארה מסבירה לו שהשמש גוססת מכיוון שהאור של אלוהים דועך, אז השמש גם דועכת. דין מבין את המצב ומנסה לשכנע את אמארה בדיבורים, אף על פי שהיא מרגישה את כל הכוח שיש בדין, הם מדברים ודין מצליח לשכנע את אמארה להשלים עם צ'אק. בינתיים אשת ספר בריטית מגיעה לבונקר במטרה לקחת את סאם ודין, בהסבר שהם גורמים להרבה מאוד צרות. היא יורה בסאם. בינתיים אמארה וצ'אק השלימו, אמארה אמרה לדין: ״מפני שהחזרת לי מה שרציתי באמת, אני אחזיר לך מה שרצית". בינתיים כולם חושבים שדין מת, אבל בדרך לחזור לבונקר אין לו קליטה להתקשר למישהו, הוא שומע מישהי קוראת לעזרה ורואה את אמא שלו בחיים.

### עונה 12
העונה ה-12 של הסדרה החלה עם שידור הפרק הראשון ב-13 באוקטובר 2016 והסתיימה לאחר 23 פרקים, כאשר האחרון שבהם שודר ב-18 במאי 2017.

העונה נפתחת כאשר אנשי הספר הבריטים חוטפים את סאם, דין ומארי שחזרה עכשיו מהמתים יוצאים להציל אותו. לבסוף הם פוגשים אשת ספר בריטית שחטפה אותם מכיוון שהיא רוצה לחלץ מהם מידע באלימות אבל הממונה עליה רוצה רק לדבר ולהכיר את הציידים האמריקאים. לוציפר משתלט על כלים במהירות ולבסוף הוא משתלט על הנשיא ויחד עם קלי הוא יוצר נפיל (בן של מלאך ואדם) סאם ודין מצליחים בעזרתה של רווינה ושל ארתור קאצ' (צייד בריטי) להחזיר את לוציפר לכלאו, הנשיא שורד אבל עוזריו כולאים את סאם ודין במתקן צבאי וקלי בורחת מקסטיאל יחד עם הנפיל בבטנה. דין סוגר עסקה עם בילי (מלאכית המוות) שהיא תעזור להם לברוח ובתמורה דם של אחד הווינצסטרים ישפך בחצות. כשבילי באה בחצות מארי מציעה את עצמה בילי מסכימה אבל לפני שהעסקה מתקיימת קאס הורג את בילי אבל לא לפני שהיא מזהירה שביטול העסקה יגרום להשלכות במידה קוסמית. דין מתעצבן על קאס כי הוא לא יודע מה יהיו ההשלכות של ביטול העסקה. ארתור קאצ' בהוראת אנשי הספר הבריטים מנקה את השטח אחרי סאם ודין והורג את כל מי שהיו מעורבים בחטיפתם (בני אנוש).בהמשך הפרקים מנסים למנוע את הולדתו של הנפיל ומציאתה של קלי, ונכשלים עד שמוצאים אותה ברגע הלידה. הילד יוצר קרע לעולם אחר, בו סאם ודין לא נולדים והאפוקליפסה בשיאה. קאס מוצא את העולם הזה, והוא עובד יחד עם סאם, דין וקראולי בשביל לשלוח את לוציפר-שרוצה את בנו - לכלוב שוב. קראולי הורג את עצמו בשביל להשלים את הקסם, אך הקסם נכשל. דין וסאם בורחים וקאס מצטרף אחריהם, אבל לוציפר הורג אותו. מארי מגיעה ונלחמת עם לוציפר, והם נדחפים אל תוך הקרע, והוא נסגר עליהם. סאם מגלה שקלי מתה בלידה, ומוצא את הילד, שמתברר שהוא כבר בוגר.

### עונה 13
הסדרה חודשה ל-23 פרקים נוספים ועלתה לאוויר ב-12 באוקטובר 2017. לאחר 13 פרקים יצאה להפסקה וחזרה לשידור ב־1 במרץ 2018 ונחתמה ב-20 במאי.

פרק החזרה לשידור היה פרק פארודי שבו סם ודין מוצאים עצמם בתוך פרק של הסדרה סקובי-דו. בהמשך העונה התקיים מאבק מתמשך ליצור פתח למציאות המקבילה לשם החזרת מרי משם, מאבק שהצטרפו אליו ארתור קאצ' ורווינה. במפתיע, מתגלה שגבריאל עדיין בחיים – הוא זייף את מותו בידי לוציפר באמצעות שכפול של עצמו, אך לוקי, האל הפגאני שגבריאל נטל את זהותו, בגד בו ומכר אותו לאשמדאי, נסיך גיהנום, שעינה אותו וגזל את חסדו במשך שנים. ארתור קאצ' חילץ את גבריאל והביאו לאחים, ולאחר שהתאושש הוא הצטרף למאבק. לבסוף הצליחה החבורה להגיע לשם ולהחזיר את כולם למעט גבריאל שמת בקרב מול מיכאל וכן לוציפר. השניים חתמו על עסקה שבה הם עזרו אחד לשני להגיע בחזרה לעולם הזה. בדרך חזרה, מיכאל של העולם המקביל הופיע וחסם את המעבר. גבריאל – שכל חייו על פני האדמה ברח מעימות – בחר הפעם להתעמת עם מיכאל לבדו כדי לתת לאחרים לחמוק, ונהרג על ידו. בחזרה לעולם הזה, מיכאל כמעט ביצע בו שואה המונית, ולוציפר כמעט שכנע את ג'ק להצטרף אליו לנטישה של העולם לטובת היקום. כשג'ק גילה על העסקה הוא עצר את מיכאל וכמעט שהרג את לוציפר אך ברגע האחרון לוציפר גזל ממנו את החסד שלו. במצב הנואש הזה דין הסכים למיכאל השבור להיכנס לגופו לשם הבסת לוציפר, והוא אכן הרג את לוציפר סופית אך שמר על גופו של דין והעונה הסתיימה ביציאתו לעולם תוך אי ודאות לגבי צעדיו העתידיים.

### עונה 14
העונה עלתה לאוויר ב-11 באוקטובר 2018. העונה כללה 20 פרקים, והפרק האחרון שודר ב-25 באפריל 2019.

הסדרה פותחת עם מיכאל בגופו של דין. מיכאל מחליט להקים צבא. הוא מנהל ניסויים על ערפדים וסוגר עסקות עם מפלצות. סם, מרי ובובי נלחמים באנשי זאב חזקים במיוחד שכלום לא עובד איתם כשלפתע דין נכנס, חלש מאוד ומתברר שמיכאל עזב את גופו. הבנים מבררים מה קרה ומגלים שדמות מקבילה לקאיה, פוגעת עם קלשון קסום בדין וזה סילק את מיכאל.

ג'ק מגיע לקריסת מערכות כאשר מתברר שהגוף האנושי שלו לא שורד בלי החסד שלו. הבנים יוצרים קשר עם שאמן שנותן להם חסד של המלאך הראשי גבריאל אך זה מאיץ את מותו של ג'ק. הבנים יוצרים קשר עם לילי שהחליטה לוותר על הקסם ולהזדקן כדי להגיע לגן עדן להיות עם ביתה. קסטיאל עלה לגן עדן להביא את נשמתו של ג'ק כשהוא מגלה שהכלום חדר לגן עדן כדי לקחת את ג'ק. קסטיאל סוגר עסקה עם הישות הקוסמית – שליטת הריק, המקום שאליו מלאכים ושדים מגיעים לאחר מותם – כדי לשחרר את ג'ק, ואומר לו לקחת אותו במקומו. הישות מסכימה אבל משנה חלק מהעסקה ואומר שיגיע רק כקסטיאל יחוש את השמחה הכי גדולה שלו. קסטיאל מסכים וג'ק חוזר לחיים. הוא משתמש בנשמתו, חלק קטן כדי לשרוד.

מיכאל מתחיל לאסוף צבא של מפלצות. דין, סם, קסטיאל וג'ק מנסים להילחם אבל מיכאל חוטף את ג'ק. דין וקסטיאל משכנעים את קאיה הרעה לתת להם את החנית שלה כדי להרוג את מיכאל ובתמורה יעזרו לה לחזור לעולמה. כשכל החבורה נלחמת במיכאל ודין שורט אותו בחנית מיכאל משתלט חזרה על דין. מסתבר שהשאיר פתח קטן. הוא נטש את גופו של דין כי דין נאבק בו ומיכאל חיכה לרגע הנכון כדי להשתלט על דין ולשבור את רוחו.

סם וקסטיאל נכנסים לראש של דין, ויחד עם דין הם כולאים את מיכאל. בילי, מלאכית המוות אומרת לדין שיש רק דרך אחת לסיים עם מיכאל וזה לבנות קופסה חסינת קסם, להיקבר בתוכה בקרקעית הים.

סם ודין מוצאים פנינה שמגשימה משאת לב, ודין כנראה רצה שג'ון, אבא שלו יחזור, ואכן כל המשפחה מתאחדת. אך הם מבינים שאין ברירה וחייבים להחזיר דברים לאיזון ומרסקים את הפנינה.

מיכאל ממשיך להיאבק עם דין ולצאת מתוך הראש של דין. דין נפגע קשה (טראומת ראש) במאבק מול הגרגון. כשהוא חסר הכרה, דין כבר לא עומד על המשמר, ומיכאל מצליח להימלט מראשו. והכלי החדש שלו הוא רווינה. מיכאל מכריח אותה להגיד "כן" בהבטחה שהוא שישאיר אותה בחיים וימצא גוף מארח אחר ומאיים שיהרוג את כל האנשים שהיא אוהבת בבונקר. ג'ק נלחם במיכאל (ותוך כדי כך שורף את נשמתו) כדי להציל את דין, סם וקסטיאל, הורג אותו ומקבל בחזרה את החסד שלו ואת כוחו הגדול. כולם דואגים לג'ק, וקסטיאל מנסה ליצור קשר עם אלוהים לשחזר את נשמתו של ג'ק.

ניק מחליט להעיר את לוציפר מהריק, ולשם כך הוא צריך את דמו של ג'ק. הוא חוטף את דונטלו הנביא ומקליט אותו זועק לעזרת סם ודין שמזדרזים לעזור לו. הוא מספר להם שהזריק לו רעל ואם יהרגו אותו יהרגו גם הנביא. הם לוקחים אותו לבונקר ומנסים להוציא הודאה באלימות. הוא מבקש לדבר עם ג'ק ונוגח בראשו. הדם של ג'ק נספג בחולצה של ניק ואז ניק מספר איפה שם את הנביא. הם נוסעים איתו והוא מגלה להם את התוכנית. בעוד שדין מנסה להציל את דונטלו ניק תוקף קשות את סם וכמעט הורג אותו. ניק בורח ומנסה להחזיר את לוציפר. ג'ק מרגיש בנוכחותו ויחד עם מרי הם מתעופפים לשם. ג'ק הורג את לוציפר שוב (או מונע ממנו לחזור) והורג את ניק באכזריות, תוך כדי עינוי. מרי מזועזעת. הוא מתעופף להציל את סם וחוזר להתעמת עם מרי. היא אומרת לו שמשהו לא בסדר אצלו, הוא מאבד שליטה והורג אותה. הוא חוטף את רווינה וספר הארורים בניסיון לשנות את הנעשה, אך הוא מצליח להחזיר רק גופה ריקה של מרי והבנים שורפים אותה. קסטיאל בודק בגן עדן היכן היא ומגלה שהיא מאושרת.

בעקבות כך שג'ק שרף את הנשמה הוא מאבד את היכולת לעשות טוב. מכיוון שג'ק בעקבות איבוד שליטה עצמית הרג את אמם של סאם ודין, דין מבין שהוא חייב להרוג את ג'ק. אלוהים (צ'אק) מגיע אליהם ונותן לדין אקדח מיוחד שבאמצעותו הוא יכול להרוג את ג'ק אך דין מחליט לבסוף לוותר. אלוהים, (שנראה כאילו הוא צופה במה שמתרחש ונהנה מהמצב), מחליט להתערב והורג את ג'ק. סאם לוקח את האקדח ויורה באלוהים, אלוהים מתעצבן, נוקש באצבעותיו ומכריז "ברוכים הבאים לסוף".
בעקבות כך משתחררות כל הרוחות מהגיהנום. בסצנה האחרונה רואים חלק גדול מהמתים שחזרו מתקרבים אל השלישייה במטרה להרוג אותם.

### עונה 15

העונה נפתחת במאבק של השלושה עם הנשמות שעלו מהגיהנום בתור רוחות רפאים. שד בשם בעל פעור משתלט על גופתו של ג'ק ומציע עזרה במאבק. בהמשך מתברר שהוא תכנן לנצל את המצב על מנת לשאוב את הנשמות אל עצמו ולצבור עוצמה אינסופית אך ברגע האחרון הוא נעצר בידי קסטיאל. לבסוף רווינה מצליחה לסגור את השער לגיהנום במחיר חייה.

הסדרה נמשכת בניסיונות של החבורה לנצח את צ'אק או לפחות לכלוא אותו. ג'ק מוחזר מהריק על ידי הישות הקוסמית ומוות ומבצע מספר שלבים בדרך להפיכת עצמו לפצצה שתשמיד את צ'אק לפי הדרכת ספר המוות של אלוהים. ברגע האחרון מתברר שגם זה בתכנון של צ'אק וכך הוא הצליח לשכנע את אמארה להתמזג אליו ולהפוך לישות עם כוח אינסופי. לאחר מכן הוא יוצא אל החבורה ומביע את זעמו על העובדה שהם לא השלימו את התפקיד שהוא ייעד להם ולכן הוא מניח לג'ק למות, ומעלים את כל האנושות. דין וקסטיאל נאלצים להתמודד עם מוות וברגע האחרון קסטיאל אומר לדין שהוא אוהב אותו, מה שגורם לו לשמחה ובכך מזמן את הריק, ששואב אותו ואת מוות.

החבורה מתחילה לגשש בעולם שהתרוקן מכל יושביו כולל בעלי החיים ומבינים שצ'אק ניצח ומביעים את כניעתם. אבל צ'אק מסרב לקבל את הכניעה ונותן להם להמשיך להתבודד בעולם כעונש. ג'ק מרגיש נוכחות והחבורה הולכת בעקבות הרגשתו לכנסייה ומוצאת את מיכאל שכעת שוב מוכן לעזור להם נגד אביו. החבורה מצפה ממנו שיוכל לקרוא את ספר המוות של אלוהים אך הוא נכשל בזה. בהמשך לוציפר מגיע לבונקר. לטענתו הוא הוחזר מהריק על ידי הישות הקוסמית ומביא איתו את מוות החדשה. רגע לפני שהיא קוראת את סוף הספר היא נקטלת בידי לוציפר שחושף שזה היה צ'אק שהחזירו מהריק כדי למנוע מהם לקרוא את הספר. מיכאל נאבק בו ומצליח להורגו. כעת החבורה מצליחה לקרוא ולפענח את הספר.

החבורה נוסעת לאגם במינסוטה ומבצעת את הטקס שאמור לשחרר כוח אדיר שיהרוג את אלוהים. פתאום הטקס נקטע וצ'אק מופיע. הוא מודה למיכאל שגילה לו על ההתארגנות הזאת אך מחסל אותו בשל שיתוף הפעולה שביצע בעבר. לאחר מכן הוא פונה אל סאם ודין ומחליט להיאבק בהם בידיים. למרות כל המכות שספגו השניים עומדים מחייכים אל צ'אק ומפנים את תשומת ליבו לג'ק שעמד מאחוריו. צ'אק מנסה להעלימו אך ג'ק לא נעלם אלא תופס את צ'אק ומרוקן אותו מכל כוחותיו. אז השניים חושפים בפניו שאמנם ג'ק נותר חסר כוחות אחרי הפיצוץ אך הפך לשואב כוחות מכל סביבתו. הוא ספג את כוחותיהם של מיכאל ולוציפר וכעת הוא ספג את כל כוחות של צ'אק כאשר הוא נאבק בסאם ודין.

השניים מחליטים להתעלם מצ'אק ומניחים לו לחיות כאדם רגיל ובודד בעולם. ג'ק כעת מאוחד בהרמוניה עם אמארה מחזיר את כל האנושות ונפרד מסאם ודין באמרו שהוא נמצא בכל מקום ולא הולך להתערב יותר ביצירה כשם שצ'אק עשה בלי תבונה. סאם ודין מרגישים חופשיים בפעם הראשונה. והם מתחילים בנסיעה משותפת שלהם באימפלה לעבר האופק.

הפרק האחרון של העונה הוא הפעם הראשונה שפתיח הפרק של סוף כל העונות אשר משדר את אירועי הפרקים הקודמים לא מנגן השיר Carry On My Wayward Son של Kansas. הפרק מתחיל כאשר האחים יוצאים למסע ציד אחר קן ערפדים. דין נפגע אנושות כאשר הוא משופד על מוט ברזל, הוא מנחם את סם ומבטיח לו שיהיה איתו בכל מקום שאליו סם ילך ואז מת. לאחר מותו של דין סאם ממשיך בהתחלה בחיי הצייד אך לבסוף מקים משפחה עם בת זוג, מגדל ילד שלו הוא קורא דין ומזדקן. בינתיים דין שנמצא בגן עדן מגלה שג'ק החזיר את קסטיאל ויחד הם שינו את גן עדן וכעת כל גני העדן האישיים של כולם מאוחדים. דין פוגש את בובי שמספר על כך שג'ק גם שחרר אותו מהמעצר בגן עדן ושהוריו גרים לא רחוק משם. דין יוצא לנסיעה באימפלה וכאשר הוא מפעיל את הרדיו מתחיל השיר Carry On My Wayward Son. סאם המזדקן מגיע לבסוף לסוף חייו, מת ועולה אל גן עדן. כאשר דין יוצא מהאימפלה מעל גשר שעובר מעל לנהר הוא פוגש את סאם שחוזר להיראות כמו שהיה כשדין נפטר והסדרה נחתמת כאשר האחים צופים אל האופק בגן עדן.

בקטע נוסף שאחרי הכתוביות הראשונות אקלס ופדלקי שוברים את הקיר הרביעי כשהם פונים לצופים ומודים להם על 15 של צפייה ותמיכה. המצלמה מתרחקת מהם כאשר הם מנופפים לשלום יחד עם כל צוות העורכים, הכותבים, הצלמים ושאר עובדי הסדרה עד אשר הבמאי צועק קאט.

## דמויות
### דמויות ראשיות
*ג'נסן אקלס - **דין וינצ'סטר**
*ג'ארד פדלקי - **סאם וינצ'סטר**
* מישה קולינס - **קסטיאל** (2008 - 2020)
*אלכסנדר קלוורט - **ג׳ק קליין** (2017 - 2020)

### דמויות משניות
*ג'ים ביבר - **בובי סינגר** (2006 - 2020)
*מארק שפרד - **קראולי** (2009 - 2017)
*מארק פלגרינו - **[[לוציפר]]** (2009 - 2020)
*סמנתה סמית' - **מרי וינצ'סטר** (2005-2018)
*ג'פרי דין מורגן - **ג'ון וינצ'סטר **(2005 - 2007)
*פרדריק להן - **עזאזל **(2005 - 2007)
*סמנתה פריס - **אלן הארוול** (2006 - 2010)
*אלונה טל - **ג'ו הארוול** (2006 - 2011)
*קייטי קסידי - **רובי** (2007 - 2008)
*ג'נביב קורטז - **רובי** (2008 - 2009)
*לורן כהן - **בלה טלבוט** (2007 - 2008)
*סטרלינג קיי בראון - **גורדון וולקר** (2008-2005)
*ג'ולי מק'ניבן - **אנה מילטון** (2008 - 2010)
*קתרין ניוטון - **קלייר נובאק**

## זיכיון
### סדרות ספין-אוף
#### הווינצ'סטרים
ביוני 2021, הוכרז שסדרת פריקוול בשם "The Winchesters" המתמקדת בהוריהם של סם ודין, ג'ון ומרי, נמצאת בפיתוח ב-CW. הסדרה מופקת על ידי ג'נסן אקלס, אשתו דניל אקלס (שגילמה את אנאל בסדרה), ותסריטאי "על טבעי" רובי תומפסון. אקלס גם יחזור על תפקידו כדין וינצ'סטר בתור הקריין. הזמנת פיילוט לסדרה אושרה על ידי ה-CW בפברואר 2022. במרץ 2022, הוכרז כי מג דונלי ודרייק רודג'ר לוהקו לתפקיד מרי וג'ון. במאי 2022, ה-CW הודיעו כי יפיקו את הסדרה.

## רייטינג

## קישורים חיצוניים

* 

## הערות שוליים

קטגוריה:The CW: תוכניות וסדרות
קטגוריה:The WB
קטגוריה:מכשפות בקולנוע ובטלוויזיה
קטגוריה:סדרות דרמה המשכיות
קטגוריה:סדרות מתח אמריקאיות
קטגוריה:סדרות פנטזיה אמריקאיות
קטגוריה:סדרות טלוויזיה על טבעיות
קטגוריה:סדרות טלוויזיה אמריקאיות שעלו לשידור בשנת 2005